Merkezê Çapemenî û Îrtîbatî yê HPG’yî derheqê çalakîyanê gerîlayan de bi eşkerayîyêk nê zanayîşî dayî:
Xakurke de Çalakîyê Hemwextî
‘’Çarçeweya Hemleya Şorişgêre ya Şehîd Bager û Şehîde Ronya ya ke Wareyê Pawitişî yê Medya de yena domaneye de hêzanê ma 19’ê Gulane de Xakurke de vera îşxalkaran çalakîyê hemwext viraştî. Qilê Lelîkanî de mewzî û stargehê dişmenî bitesîr ameyî pirodayene la derheqê merde û birîndaran de zanayîş nêgerîya. Dimayê çalakîye teyareyanê şerî dormeyê Şehîd Şervan û Qilê Lêlîkanî bombardûman kerdî. Artêşa Tirkî xeylî wexto ke herêma Xakurke de Qirikê Elî Direjî de kamerayanê mobese û panelanê tîje ca kena. Hêzanê ma yê YJA Starî bi çalakîyêk hemeyê înan îmha kerdî.
Botan de 5 Leşkerî Ameyî Kiştene
17’ê Gulane de saetanê şanî de artêşa Tirkî herêma Gudinkremo ya Cûdî yê Şirnexî de dest bi oprasyonêk kerd. Hêzanê ma çarçeweya Hemleya Qesasî ya Şehîde Medya Mawa û Şehîd Rizgar Geverî ya ke Botan de yena domaneye de 18’ê Gulane de yewîyêka  hêzê operasyonî hedef girewte. Yewîya ke nêzdî ra ameye panayene de 5 leşkerî ameyî kiştene xeylî zî birîndar bîyî. Yewîya ma ke çalakîye viraşte zirarêk nêresa ci.
Leşkerê ke Vejîyayê Operasyon Ameyî Pirodayene
Artêşa Tirkî ya 11’ê Gulane de herêma Şehîd Hemze ya  mabenê Gêxî  yê Çewîgî û  Pilemûrîye ya Dêrsimî de bi tewrbîyayîşê xeylî qoricî û kontrayan dest bi operasyonêk kerd. Hêzanê ma heman roje de hîrê hetan ra  yewîyê oparesyonî ser o guleyî varnayî. Çalakîye de 2 leşkerî merdî 3 zî birîndar bîyî. Embaza ma Şîlan ( Zîlan Teke) na çalakîye de bi şerkerdişê qehremankî şehîd bîye. Heman roje de hêzana ma reyna da îşxalkaran ro 2 leşkerî ameyî kiştene 2 zî birîndar bîyî. Leşkerî Tirkî herême ra peyser ancîyayî û operasyon kerd hîra. 13’ê Gulane de teyareyanê artêşa Tirkî herême bobardûman kerde. Netîceyê nê herîşan de 2 embazê ma şehîd bîyî. Ma do nasnameyê embazanê xo peyra rayapêroyî dir pare bikerê. Operayon 14’ê Guane de peyser ame antene.’’
